**Ministru kabineta rīkojuma projekta „Grozījums darbības programmas „Uzņēmējdarbība un inovācijas” papildinājumā” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. Pamatojums | Grozījums darbības programmas „Uzņēmējdarbība un inovācijas” papildinājumā ir izstrādāti saskaņā ar Ministru kabineta 2007.gada 26.jūnija noteikumu Nr.419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” 9.punktu, kas paredz, ka attiecīgā Eiropas Savienības fondu atbildīgā iestāde izstrādā un iesniedz apstiprināšanai Ministru kabinetā darbības programmas papildinājuma grozījumus. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta rīkojuma projekts „Grozījums darbības programmas „Uzņēmējdarbība un inovācijas” papildinājumā”” (turpmāk – MK rīkojuma projekts) nepieciešams, lai varētu veikt nepieciešamos grozījumus:* Ministru kabineta 2009.gada 10.marta noteikumos Nr.238 „Noteikumi par darbības programmas „Uzņēmējdarbība un inovācijas” papildinājuma 2.2.1.4.1.apakšaktivitāti „Atbalsts aizdevumu veidā komersantu konkurētspējas uzlabošanai”” (turpmāk – MK noteikumi Nr.238);
* Ministru kabineta 2011.gada 2.augusta noteikumos Nr.614 “Noteikumi par darbības programmas “Uzņēmējdarbība un inovācijas” papildinājuma 2.2.1.4.2. apakšaktivitāti “Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai”” (turpmāk – MK noteikumi Nr.614);
* Ministru kabineta 2014.gada 13.maija noteikumos Nr.241 „Noteikumi par mezanīna aizdevumiem saimnieciskās darbības veicēju konkurētspējas uzlabošanai” (turpmāk – MK noteikumi Nr.241).

 2014.gada 25.augustā sabiedrība Altum uzsāka 2.2.1.4.1.apakšaktivitātes „Atbalsts aizdevumu veidā komersantu konkurētspējas uzlabošanai” (turpmāk - 2.2.1.4.1.aktivitāte) otrās projektu iesniegumu atlases kārtas īstenošanu. Saskaņā ar 2014.gada 3.novembra grozījumiem MK noteikumos Nr.238, otrās projektu iesniegumu atlases kārtas ietvaros turpmāk tika sniegti arī aizdevumi saimnieciskās darbības uzsācējiem. Saskaņā ar MK noteikumu Nr.238 8.1punktu, otrās projektu iesniegumu atlases kārtas ietvaros kopējais pieejamais finansējums ir 10 783 523 euro, ko veido ERAF finansējums – 7 506 258 euro, valsts budžets – 662 536 euro un sabiedrības Altum līdzfinansējums - 2 614 729 euro. Līdz š.g. 1.augustam otrās projektu iesniegumu atlases kārtas ietvaros sabiedrība Altum ir noslēgusi 271 aizdevumu līgumus par kopējo finansējumu 7 183 357 euro apmērā, tajā skaitā ERAF finansējums – 4 050 333 euro. Tādējādi ir noslēgti līgumi par kopējo finansējumu aizdevumiem 72% apmērā. Līdz š.g. 1.augustam otrās projektu iesniegumu atlases kārtas ietvaros sabiedrība Altum ir veikusi maksājumus 6 447 709 euro apmērā, kas sastāda 64% no Aizdevuma fonda apmēra. Papildus saskaņā ar EM un sabiedrības Altum noslēgto līgumu, sabiedrībai Altum ir pieejami finanšu līdzekļi vadības izmaksām 421 573 euro apmērā (ERAF- 373 945 un valsts budžeta līdzekļi – 47 628 euro).Ņemot vērā otrās projektu iesniegumu atlases kārtas aizdevuma fonda pieejamo finansējumu 10 044 660 euro apmērā un indikatīvo sadalījumu pa finanšu instrumentiem (mikroaizdevumi, aizdevumi saimnieciskās darbības uzsākšanai un pārējie aizdevumi), EM ir konstatējusi, ka otrās projektu iesniegumu atlases kārtas ietvaros ir brīvais finansējums 156 179 euro apmērā (ERAF- 138 534 euro un valsts budžets – 17 645 euro), un ierosina to pārdalīt 2.2.1.4.2.apakšaktivitātes “Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai” (turpmāk – 2.2.1.4.2.apakšaktivitāte) ietvaros. Pārdali uz 2.2.1.4.2.apakšaktivitāti pamato nepieciešamība nodrošināt 2007.-2013.gada plānošanas perioda publiskā finansējuma pilnīgu apguvi un pietiekošu finansējumu aizdevumu garantiju, īstermiņa eksporta kredītu garantiju un mezanīna aizdevumu piešķiršanai saimnieciskās darbības veicējiem līdz 2015.gada beigām. Ņemot vērā stabilu pieprasījumu pēc aizdevumu garantijām, īstermiņa eksporta kredīta garantijām un mezanīna aizdevumiem (nosaka publiskā finansējuma apguvi vidēji mēnesī 1 155 252 *euro* apmērā) un līdzšinēji apgūtā ERAF un valsts budžeta finansējuma apmēru 2.2.1.4.2.apakšaktivitātē (laika periodā līdz 2015.gada 31.augustam 2.2.1.4.2.apakšaktivitātē ir apgūts ERAF un valsts budžeta finansējums 15 510 424 *euro* apmērā, kas sastāda 83 % no 2.2.1.4.2.apakšaktivitātē pieejamā ERAF un valsts budžeta finansējuma apmēra 18 631 222 *euro*), EM nav konstatējusi rīkojuma projektā paredzētā papildus ERAF un valsts budžeta finansējuma neapguves riskus 2.2.1.4.2.apakšaktivitātē. Turklāt jānorāda, ka publiskā finansējuma apguves risku mazināšanai grozījumi MK noteikumos Nr.241 paredz līdz 2015.gada beigām noslēgto mezanīna aizdevumu līgumu ietvaros pagarināt aizdevumu izmaksas termiņu līdz 2016.gada 30.jūnijam. Ņemot vērā augstākminēto, MK rīkojuma projekts paredz pārdalīt finansējumu 156 179 euro apmērā (ERAF- 138 534 euro un valsts budžets – 17 645 euro) no 2.2.1.4.1.apakšaktivitātes „Atbalsts aizdevumu veidā komersantu konkurētspējas uzlabošanai” uz 2.2.1.4.2. apakšaktivitāti “Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai”. 2.2.1.4.2.apakšaktivitātes ietvaros nav konstatētas neatbilstības un lauztie līgumi, līdz ar to uz 2.2.1.4.2.apakšaktivitāti var pārdalīt finansējumu, neizsludinot jaunu projektu iesniegumu atlases kārtu. |
| 3. Projekta izstrādē iesaistītās institūcijas | Ekonomikas ministrija |
| 4. Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saimnieciskās darbības veicēji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārais novērtējums | Projekts šo jomu neskar. |
| 4. | Cita informācija | Nav |

|  |  |
| --- | --- |
|  | **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti |  MK rīkojuma projekts tiks virzīts izskatīšanai Ministru kabinetā pirms vai vienlaicīgi ar grozījumiem:* MK noteikumos Nr.238;
* MK noteikumos Nr. 614;
* MK noteikumos Nr.241.
 |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

**Anotācijas III., V., VI. un VII. sadaļas – projekts šīs jomas neskar.**

Ekonomikas ministra pienākumu izpildītājs,

Labklājības ministrs U.Augulis

Vīza: Valsts sekretārs R.Beinarovičs

20.10.2015 17:35

Purmalietis, 67013108

Kaspars.Purmalietis@em.gov.lv

E.Dlohi, 67013082

Elina.Dlohi@em.gov.lv